               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.2.2017
            COM(2017) 72 final
            2017/0026(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της εξηκοστής συνόδου της Επιτροπής Ναρκωτικών για την καταχώριση ουσιών βάσει της ενιαίας σύμβασης για τα ναρκωτικά του 1961, όπως τροποποιήθηκε από το πρωτόκολλο του 1972, και της σύμβασης για τις ψυχοτρόπους ουσίες του 1971

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η Επιτροπή Ναρκωτικών (CND) τροποποιεί σε τακτική βάση τον κατάλογο ουσιών που προσαρτάται στην ενιαία σύμβαση των Ηνωμένων Εθνών (ΗΕ) για τα ναρκωτικά του 1961, όπως τροποποιήθηκε από το πρωτόκολλο του 1972 (σύμβαση των ΗΕ του 1961)
                  1
               , καθώς και στη σύμβαση των Ηνωμένων Εθνών για τις ψυχοτρόπους ουσίες του 1971 (σύμβαση των ΗΕ του 1971)
                  2
               , βάσει συστάσεων του Παγκόσμιου Οργανισμού Υγείας (ΠΟΥ) ο οποίος συμβουλεύεται την επιτροπή εμπειρογνωμόνων για την τοξικομανία.

               Όλα τα κράτη μέλη της ΕΕ έχουν υπογράψει τη σύμβαση των ΗΕ του 1961 και τη σύμβαση των ΗΕ του 1971. Η Ένωση δεν έχει υπογράψει τις συμβάσεις.

               Η CND αποτελεί επιτροπή του Οικονομικού και Κοινωνικού Συμβουλίου των ΗΕ (ECOSOC) και τα καθήκοντα και οι εξουσίες της ορίζονται, μεταξύ άλλων, στη σύμβαση των ΗΕ του 1961 και στη σύμβαση των ΗΕ του 1971. Αποτελείται από 53 κράτη μέλη των ΗΕ τα οποία έχουν εκλεγεί από το ECOSOC. Επί του παρόντος 12 κράτη μέλη της ΕΕ είναι μέλη της CND με δικαίωμα ψήφου
                  3
               . Η Ένωση έχει καθεστώς παρατηρητή στη CND.

               Στις 2 Δεκεμβρίου 2016, ο ΠΟΥ διατύπωσε σύσταση προς τον Γενικό Γραμματέα των ΗΕ
                  4
                για την προσθήκη δέκα νέων ουσιών στα παραρτήματα των συμβάσεων. Μόνο μία από τις ουσίες αυτές, η MDMB-CHMICA, βρίσκεται ήδη σε διαδικασία υπαγωγής σε μέτρα ελέγχου σε επίπεδο ΕΕ. Βάσει έκθεσης αξιολόγησης κινδύνων η οποία καταρτίστηκε από το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) σύμφωνα με τις διατάξεις του άρθρου 6 παράγραφοι 2, 3 και 4 της απόφασης 2005/387/ΔΕΥ του Συμβουλίου σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών
                  5
               , η Επιτροπή υπέβαλε στις 31 Αυγούστου 2016 πρόταση για την υπαγωγή της MDMB-CHMICA σε μέτρα ελέγχου σε επίπεδο ΕΕ
                  6
               .

               Οι αλλαγές στα παραρτήματα της σύμβασης των ΗΕ του 1961 και της σύμβασης των ΗΕ του 1971 έχουν άμεσες επιπτώσεις στο πεδίο εφαρμογής του δικαίου της Ένωσης στον τομέα του ελέγχου των ναρκωτικών για όλα τα κράτη μέλη. Το άρθρο 1 της απόφασης-πλαισίου 2004/757/ΔΕΥ του Συμβουλίου, της 25ης Οκτωβρίου 2004, για τη θέσπιση ελάχιστων διατάξεων σχετικά με τα στοιχεία της αντικειμενικής υπόστασης των εγκλημάτων και τις ποινές που ισχύουν στον τομέα της παράνομης διακίνησης ναρκωτικών
                  7
                ορίζει ότι, για τους σκοπούς της απόφασης-πλαισίου, ως «ναρκωτικό» νοούνται όλες οι ουσίες τις οποίες καλύπτουν είτε η σύμβαση των ΗΕ του 1961 είτε η σύμβαση των ΗΕ του 1971. Συνεπώς, η απόφαση-πλαίσιο 2004/757/ΔΕΥ εφαρμόζεται στις ουσίες που περιλαμβάνονται στα παραρτήματα της σύμβασης των ΗΕ του 1961 και της σύμβασης των ΗΕ του 1971. Ως εκ τούτου, τυχόν αλλαγή στα παραρτήματα που προσαρτώνται στις εν λόγω συμβάσεις επηρεάζει άμεσα τους κοινούς κανόνες της ΕΕ και μεταβάλλει την εμβέλειά τους κατά την έννοια του άρθρου 3 παράγραφος 2 της ΣΛΕΕ. Αυτό ισχύει ανεξάρτητα από το αν η σχετική ουσία έχει ήδη υπαχθεί σε έλεγχο σε επίπεδο ΕΕ με βάση την απόφαση 2005/387/ΔΕΥ του Συμβουλίου σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών.

               Είναι απαραίτητο τα κράτη μέλη να προετοιμάζουν τη συνεδρίαση της CND, όταν αυτή καλείται να αποφασίσει σχετικά με την καταχώριση ουσιών, μέσω της υιοθέτησης κοινής θέσης στο Συμβούλιο. Η θέση αυτή, λόγω των περιορισμών που συνεπάγεται το καθεστώς παρατηρητή της Ένωσης, θα πρέπει να εκφράζεται από τα κράτη μέλη τα οποία είναι επί του παρόντος μέλη της CND, τα οποία ενεργούν από κοινού προς το συμφέρον της Ένωσης στο πλαίσιο της CND. Η Ένωση, η οποία δεν είναι συμβαλλόμενο μέρος στη σύμβαση των ΗΕ του 1961 ούτε στη σύμβαση των ΗΕ του 1971, δεν ψηφίζει στη CND.

               Για τον σκοπό αυτό, η Επιτροπή υποβάλλει πρόταση σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, κατά την εξηκοστή σύνοδο της CND, η οποία θα πραγματοποιηθεί στη Βιέννη από τις 13 έως τις 17 Μαρτίου 2017, για την καταχώριση ουσιών βάσει της σύμβασης των ΗΕ του 1961 και της σύμβασης των ΗΕ του 1971.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η νομική βάση της παρούσας πρότασης είναι το άρθρο 83 παράγραφος 1, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ).

                  Το άρθρο 83 παράγραφος 1 της ΣΛΕΕ χαρακτηρίζει την παράνομη εμπορία ναρκωτικών ως ένα από τα αδικήματα με ιδιαίτερη διασυνοριακή διάσταση και εξουσιοδοτεί το Ευρωπαϊκό Κοινοβούλιο και το Συμβούλιο να θεσπίζουν ελάχιστους κανόνες για τον ορισμό των ποινικών αδικημάτων και των κυρώσεων στον τομέα της παράνομης εμπορίας ναρκωτικών.

               Το άρθρο 218 παράγραφος 9 εφαρμόζεται ανεξάρτητα από το αν η Ένωση είναι μέλος του σχετικού οργάνου ή συμβαλλόμενο μέρος στη σχετική συμφωνία. Η CND είναι «όργανο που συνιστάται από δεδομένη συμφωνία» κατά την έννοια του εν λόγω άρθρου, δεδομένου ότι πρόκειται για όργανο στο οποίο έχουν ανατεθεί συγκεκριμένα καθήκοντα βάσει της σύμβασης των ΗΕ του 1961 και της σύμβασης των ΗΕ του 1971.

               Οι αποφάσεις καταχώρισης που λαμβάνονται από τη CND συνιστούν «πράξεις που παράγουν έννομα αποτελέσματα» κατά την έννοια του άρθρου 218 παράγραφος 9 της ΣΛΕΕ. Σύμφωνα με τη σύμβαση των ΗΕ του 1961 και τη σύμβαση των ΗΕ του 1971, οι αποφάσεις της CND καθίστανται αυτομάτως δεσμευτικές, εκτός αν ένα συμβαλλόμενο μέρος υποβάλει την απόφαση προς επανεξέταση στο ECOSOC εντός της οριζόμενης προθεσμίας
                  8
               . Οι αποφάσεις του ECOSOC επί του ζητήματος είναι οριστικές. Οι αποφάσεις καταχώρισης που λαμβάνονται από τη CND παράγουν επίσης έννομα αποτελέσματα στην έννομη τάξη της ΕΕ δυνάμει του ενωσιακού δικαίου, και συγκεκριμένα δυνάμει της απόφασης-πλαισίου 2004/757/ΔΕΥ. Οι αλλαγές στα παραρτήματα της σύμβασης των ΗΕ του 1961 και της σύμβασης των ΗΕ του 1971 έχουν άμεσες επιπτώσεις στο πεδίο εφαρμογής της εν λόγω νομικής πράξης της ΕΕ.

                  Μεταβλητή γεωμετρία

                  Σύμφωνα με το άρθρο 10 παράγραφος 4 του Πρωτοκόλλου (αριθ. 36) σχετικά με τις μεταβατικές διατάξεις το οποίο είναι προσαρτημένο στις Συνθήκες, το Ηνωμένο Βασίλειο κοινοποίησε ότι δεν αποδέχεται τις πλήρεις εξουσίες της Επιτροπής και του Δικαστηρίου της Ευρωπαϊκής Ένωσης όσον αφορά τις πράξεις στον τομέα της αστυνομικής και δικαστικής συνεργασίας σε ποινικές υποθέσεις που εκδόθηκαν πριν από την έναρξη ισχύος της Συνθήκης της Λισαβόνας. Κατά συνέπεια, η απόφαση-πλαίσιο 2004/757/ΔΕΥ και η απόφαση 2005/387/ΔΕΥ του Συμβουλίου έχουν παύσει να ισχύουν για το Ηνωμένο Βασίλειο από την 1η Δεκεμβρίου 2014
                     9
                  .

                  Δεδομένου ότι οι αποφάσεις καταχώρισης που λαμβάνονται από τη CND δεν επηρεάζουν τους κοινούς κανόνες στον τομέα της παράνομης εμπορίας ναρκωτικών από τους οποίους δεσμεύεται το Ηνωμένο Βασίλειο, το συγκεκριμένο κράτος μέλος δεν συμμετέχει στην έκδοση απόφασης του Συμβουλίου για τον καθορισμό της θέσης που πρέπει να ληφθεί εξ ονόματος της Ένωσης κατά τη λήψη των εν λόγω αποφάσεων καταχώρισης.

                  •
                        Επικουρικότητα

               Άνευ αντικειμένου.

                  •
                        Αναλογικότητα

                  Η πρόταση είναι αναλογική και δεν υπερβαίνει τα αναγκαία για την επίτευξη των στόχων της δεδομένου ότι αφορά νέες ψυχοτρόπους ουσίες που προκαλούν ανησυχία για την Ένωση.

               •Επιλογή του νομικού μέσου

                  Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό της θέσης που θα πρέπει να ληφθεί εξ ονόματος της Ένωσης σε όργανο το οποίο έχει συσταθεί με διεθνή συμφωνία.

               2017/0026 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της εξηκοστής συνόδου της Επιτροπής Ναρκωτικών για την καταχώριση ουσιών βάσει της ενιαίας σύμβασης για τα ναρκωτικά του 1961, όπως τροποποιήθηκε από το πρωτόκολλο του 1972, και της σύμβασης για τις ψυχοτρόπους ουσίες του 1971

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 83 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η ενιαία σύμβαση των Ηνωμένων Εθνών (ΗΕ) για τα ναρκωτικά του 1961
                  10
               , όπως τροποποιήθηκε από το πρωτόκολλο του 1972
                  11
               , τέθηκε σε ισχύ στις 8 Αυγούστου 1975.

               (2)Δυνάμει του άρθρου 3 της ενιαίας σύμβασης των ΗΕ για τα ναρκωτικά του 1961, όπως τροποποιήθηκε από το πρωτόκολλο του 1972, η Επιτροπή Ναρκωτικών δύναται να αποφασίζει την προσθήκη ουσιών στα παραρτήματα της εν λόγω σύμβασης. Μπορεί να πραγματοποιεί αλλαγές στα παραρτήματα μόνο σύμφωνα με τις συστάσεις του Παγκόσμιου Οργανισμού Υγείας (ΠΟΥ), αλλά μπορεί επίσης να αποφασίζει να μην πραγματοποιεί τις αλλαγές που προτείνει ο ΠΟΥ.

               (3)Η σύμβαση των ΗΕ για τις ψυχοτρόπους ουσίες του 1971 τέθηκε σε ισχύ στις 16 Αυγούστου 1976.

               (4)Δυνάμει του άρθρου 2 της σύμβασης των ΗΕ για τις ψυχοτρόπους ουσίες του 1971, η Επιτροπή Ναρκωτικών δύναται να αποφασίζει την προσθήκη ή αφαίρεση ουσιών από τα παραρτήματα της εν λόγω σύμβασης βάσει των συστάσεων του ΠΟΥ. Διαθέτει ευρεία διακριτική ευχέρεια να λαμβάνει υπόψη οικονομικούς, κοινωνικούς, νομικούς, διοικητικούς και άλλους παράγοντες, αλλά δεν μπορεί να ενεργεί αυθαίρετα.

               (5)Οι αλλαγές στα παραρτήματα και των δύο συμβάσεων έχουν άμεσες επιπτώσεις στο πεδίο εφαρμογής του δικαίου της Ένωσης στον τομέα του ελέγχου των ναρκωτικών για όλα τα κράτη μέλη. Η απόφαση-πλαίσιο 2004/757/ΔΕΥ του Συμβουλίου
                  12
                εφαρμόζεται σε ουσίες που περιλαμβάνονται στα παραρτήματα της ενιαίας σύμβασης των ΗΕ για τα ναρκωτικά του 1961 και της σύμβασης των ΗΕ για τις ψυχοτρόπους ουσίες του 1971. Ως εκ τούτου, τυχόν αλλαγή στα παραρτήματα που προσαρτώνται στις εν λόγω συμβάσεις επηρεάζει άμεσα τους κοινούς κανόνες της Ένωσης και μεταβάλλει την εμβέλειά τους κατά την έννοια του άρθρου 3 παράγραφος 2 της Συνθήκης για τη λειτουργία της Ευρωπαϊκής Ένωσης.

               (6)Η Επιτροπή Ναρκωτικών θα πρέπει, κατά την εξηκοστή σύνοδό της η οποία θα πραγματοποιηθεί από τις 13 έως τις 17 Μαρτίου 2017 στη Βιέννη, να λάβει αποφάσεις σχετικά με την προσθήκη δέκα νέων ουσιών στα παραρτήματα των συμβάσεων.

               (7)Η Ένωση δεν είναι συμβαλλόμενο μέρος στις σχετικές συμβάσεις των ΗΕ. Έχει καθεστώς παρατηρητή στην Επιτροπή Ναρκωτικών στην οποία επί του παρόντος 12 κράτη μέλη είναι μέλη με δικαίωμα ψήφου. Ως εκ τούτου, απαιτείται το Συμβούλιο να εξουσιοδοτήσει τα κράτη μέλη να εκφράσουν τη θέση της Ένωσης σχετικά με την καταχώριση ουσιών βάσει της ενιαίας σύμβασης για τα ναρκωτικά του 1961, όπως τροποποιήθηκε από το πρωτόκολλο του 1972, και της σύμβασης για τις ψυχοτρόπους ουσίες του 1971, δεδομένου ότι οι αποφάσεις σχετικά με την προσθήκη νέων ουσιών στα παραρτήματα των συμβάσεων εμπίπτουν στην αποκλειστική αρμοδιότητα της Ένωσης.

               (8)Στις 2 Δεκεμβρίου 2016, ο ΠΟΥ διατύπωσε σύσταση προς τον Γενικό Γραμματέα των ΗΕ για την προσθήκη δύο νέων ουσιών στο παράρτημα Ι της ενιαίας σύμβασης των ΗΕ για τα ναρκωτικά του 1961, όπως τροποποιήθηκε από το πρωτόκολλο του 1972, και οκτώ νέων ουσιών στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (9)Η ουσία U-47700 (3,4-διχλωρο-Ν-(2-διμεθυλαμινο-κυκλοεξυλο)-N-µεθυλο-βενζαµίδιο) είναι, σύμφωνα με την αξιολόγηση της επιτροπής εμπειρογνωμόνων του ΠΟΥ για την τοξικομανία, μια ένωση η οποία μπορεί να αποτελέσει αντικείμενο παρόμοιας κατάχρησης και να έχει παρόμοιες επιβλαβείς συνέπειες με ελεγχόμενα οπιοειδή, όπως η μορφίνη και η ουσία AH-7921, τα οποία περιλαμβάνονται στο παράρτημα Ι της ενιαίας σύμβασης των ΗΕ για τα ναρκωτικά του 1961. Δεν έχει καταγραφεί θεραπευτική χρήση, ενώ η χρήση της έχει προκαλέσει θανάτους. Υπάρχουν επαρκή αποδεικτικά στοιχεία ότι αποτελεί ή ενδέχεται να αποτελέσει αντικείμενο κατάχρησης, καθώς και να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Κατά συνέπεια, ο ΠΟΥ συνιστά την προσθήκη της U-47700 στο παράρτημα Ι της ενιαίας σύμβασης των ΗΕ για τα ναρκωτικά του 1961.

               (10)Η U-47700 παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου
                  13
               . Η U-47700 έχει εντοπιστεί σε δεκατέσσερα κράτη μέλη της Ένωσης. Πωλείται ανοικτά στην αγορά. Έχει συνδεθεί με σοβαρές παρενέργειες, συμπεριλαμβανομένων θανάτων, και έχει αποτελέσει αντικείμενο καταχώρισης σχετικά με τη δημόσια υγεία στο σύστημα έγκαιρης προειδοποίησης της Ένωσης.

               (11)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της ουσίας U-47700 στο παράρτημα Ι της ενιαίας σύμβασης των ΗΕ για τα ναρκωτικά του 1961.

               (12)Η βουτυροφαιντανύλη (Ν-φαινυλο-Ν-[1-(2-φαινυλαιθυλο)-4-ιπεριδινυλο]βουταναμίδιο) είναι, σύμφωνα με την αξιολόγηση της επιτροπής εμπειρογνωμόνων του ΠΟΥ για την τοξικομανία, μια ένωση η οποία μπορεί να αποτελέσει αντικείμενο παρόμοιας κατάχρησης και να έχει παρόμοιες επιβλαβείς συνέπειες με ελεγχόμενα οπιοειδή, όπως η μορφίνη και η φαιντανύλη, τα οποία περιλαμβάνονται στο παράρτημα Ι της ενιαίας σύμβασης των ΗΕ για τα ναρκωτικά του 1961. Μπορεί επίσης να μετατραπεί σε φαιντανύλη. Δεν έχει καταγραφεί θεραπευτική χρήση, ενώ η χρήση της έχει προκαλέσει θανάτους. Υπάρχουν επαρκή αποδεικτικά στοιχεία ότι αποτελεί ή ενδέχεται να αποτελέσει αντικείμενο κατάχρησης, καθώς και να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της βουτυροφαιντανύλης στο παράρτημα Ι της ενιαίας σύμβασης των ΗΕ για τα ναρκωτικά του 1961.

               (13)Η βουτυροφαιντανύλη παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η βουτυροφαιντανύλη έχει εντοπιστεί σε έξι κράτη μέλη της Ένωσης. Πωλείται ανοικτά στην αγορά. Έχει συνδεθεί με σοβαρές παρενέργειες, συμπεριλαμβανομένης της ανίχνευσής της σε τουλάχιστον μία περίπτωση θανάτου, και έχει αποτελέσει αντικείμενο καταχώρισης σχετικά με τη δημόσια υγεία στο σύστημα έγκαιρης προειδοποίησης της Ένωσης.

               (14)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της βουτυροφαιντανύλης στο παράρτημα Ι της ενιαίας σύμβασης των ΗΕ για τα ναρκωτικά του 1961.

               (15)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της ουσίας 4-μεθυλεθκαθινόνη ή 4-MEC (2-(αιθυλαμινο-1-(4-μεθυλοφαινυλο)προπαν-1-ονη) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η 4-MEC αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της 4-MEC στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (16)Η 4-MEC παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η 4-MEC έχει εντοπιστεί σε δεκαεννέα κράτη μέλη της Ένωσης. Πωλείται ανοικτά στην αγορά. Έχει συνδεθεί με μικρό αριθμό σοβαρών παρενεργειών, συμπεριλαμβανομένων θανάτων.

               (17)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της ουσίας 4-MEC στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (18)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της αιθυλόνης (1-(2H-1,3-βενζοδιοξολ-5-υλο)-2-(αιθυλαμινο)προπαν-1-όνη) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα.  Η επιτροπή εμπειρογνωμόνων του ΠΟΥ για την τοξικομανία αναγνώρισε ότι η αιθυλόνη (1-(2H-1,3-βενζοδιοξολ-5-υλο)-2-(αιθυλαμινο)προπαν-1-όνη) παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η αιθυλόνη αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της αιθυλόνης στο παράρτημα ΙI της σύμβασης των ΗΕ για τις ψυχοτρόπους ουσίες του 1971.

               (19)Η αιθυλόνη παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών. Η αιθυλόνη έχει εντοπιστεί σε 19 κράτη μέλη της ΕΕ. Πωλείται ανοικτά στην αγορά. Έχει συνδεθεί με μικρό αριθμό σοβαρών παρενεργειών, συμπεριλαμβανομένων θανάτων.

               (20)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της αιθυλόνης στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (21)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της πεντεδρόνης ή α-μεθυλαμινοβαλεροφαινόνης (2-(μεθυλαμινο)-1-φαινυλοπενταν-1-όνη) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία αποτελεί αντικείμενο παρόμοιας κατάχρησης και παρουσιάζει παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των Ηνωμένων Εθνών για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η πεντεδρόνη αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της πεντεδρόνης στο παράρτημα ΙΙ της σύμβασης των Ηνωμένων Εθνών για τις ψυχοτρόπους ουσίες του 1971.

               (22)Η πεντεδρόνη παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η πεντεδρόνη έχει εντοπιστεί σε δεκαοκτώ κράτη μέλη της Ένωσης. Πωλείται ανοικτά στην αγορά. Έχει συνδεθεί με μικρό αριθμό σοβαρών παρενεργειών, συμπεριλαμβανομένων θανάτων.

               (23)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της πεντεδρόνης στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (24)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της αιθυλοφαινιδάτης ή EPH (οξικός αιθυλοφαινυλο(πιπεριδινο-2-υλο)εστέρας) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η αιθυλοφαινιδάτη αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της αιθυλοφαινιδάτης στο παράρτημα ΙΙ της σύμβασης των Ηνωμένων Εθνών για τις ψυχοτρόπους ουσίες του 1971.

               (25)Η αιθυλοφαινιδάτη παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η αιθυλοφαινιδάτη έχει εντοπιστεί σε δεκατρία κράτη μέλη της Ένωσης. Πωλείται ανοικτά στην αγορά. Έχει συνδεθεί με σοβαρές παρενέργειες, συμπεριλαμβανομένων λοιμώξεων μαλακών μορίων και θανάτων. Οι λοιμώξεις μαλακών μορίων που συνδέονται με την ενέσιμη έγχυση έχουν αποτελέσει αντικείμενο καταχώρισης σχετικά με τη δημόσια υγεία στο σύστημα έγκαιρης προειδοποίησης της Ένωσης.

               (26)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της αιθυλοφαινιδάτης στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (27)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της ουσίας MPA ή μεθιοπροπαμίνης (Ν-μεθυλο-1-(θειοφαινο-2-υλο)προπαν-2-αμίνη) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία (ECDD), σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των Ηνωμένων Εθνών για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η μεθιοπροπαμίνη αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της μεθιοπροπαμίνης στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (28)Η ΜΡΑ παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η ΜΡΑ έχει εντοπιστεί σε δεκαεπτά κράτη μέλη της Ένωσης. Πωλείται ανοικτά στην αγορά. Έχει συνδεθεί με σοβαρές παρενέργειες, συμπεριλαμβανομένων θανάτων.

               (29)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της μεθιοπροπαμίνης στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (30)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της ουσίας MDMB-CHMICA (N-{[1-(κυκλοεξυλομεθυλο)-1Η-ινδολο-3-υλο]καρβονυλο}-3-μεθυλο-L-βαλινεστέρας) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία αποτελεί αντικείμενο παρόμοιας κατάχρησης και παρουσιάζει παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η MDMB-CHMICA αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της MDMB-CHMICA στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (31)Σύμφωνα με την έκθεση αξιολόγησης κινδύνων που καταρτίστηκε από το Ευρωπαϊκό Κέντρο Παρακολούθησης Ναρκωτικών και Τοξικομανίας σύμφωνα με τις διατάξεις του άρθρου 6 παράγραφοι 2, 3 και 4 της απόφασης 2005/387/ΔΕΥ του Συμβουλίου
                  14
                και υποβλήθηκε στη Επιτροπή και στο Συμβούλιο στις 28 Ιουλίου 2016, η υψηλή δραστικότητα της MDMB-CHMICA και οι εξαιρετικώς μεταβλητές ποσότητες της ουσίας στα «νόμιμα ψυχότροπα» (legal high) προϊόντα συνιστούν υψηλό κίνδυνο οξείας τοξικότητας. Σε οκτώ κράτη μέλη έχουν αναφερθεί συνολικά 28 περιπτώσεις θανάτου και 25 περιπτώσεις οξείας δηλητηρίασης συνδεόμενες με την MDMB-CHMICA. Για τον λόγο αυτό, η Επιτροπή εξέδωσε στις 31 Αυγούστου 2016 πρόταση για την υπαγωγή της MDMB-CHMICA σε μέτρα ελέγχου σε επίπεδο Ένωσης
                  15
               .

               (32)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της MDMB-CHMICA στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (33)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της ουσίας 5F-APINACA ή 5F-AKB-48 (Ν-(αδαμαντανο-1-υλο)-1-(5-φθοροπεντυλο)-1Η-ινδαζολο-3-καρβοξαμίδιο) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971. Η επιτροπή έκρινε ότι υπάρχουν επαρκή αποδεικτικά στοιχεία ότι η 5F-APINACA αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της 5F-APINACA στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (34)Η 5F-APINACA παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η 5F-APINACA έχει εντοπιστεί σε είκοσι τρία κράτη μέλη της Ένωσης. Πωλείται ανοικτά στην αγορά. Έχει συνδεθεί με σοβαρές παρενέργειες, συμπεριλαμβανομένων θανάτων.

               (35)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της ουσίας 5F-APINACA στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (36)Ο βαθμός κινδύνου για τη δημόσια υγεία και την κοινωνία που συνδέεται με την κατάχρηση της ουσίας XLR-11 [1-(5-φθοροπεντυλο)-1H-ινδολο-3-υλο](2,2,3,3,-τετραμεθυλοκυκλοπροπύλιο) είναι, σύμφωνα με την επιτροπή εμπειρογνωμόνων του ΠΟΥ για την τοξικομανία, σημαντικός. Δεν έχει καταγραφεί θεραπευτική χρησιμότητα. Η επιτροπή αναγνώρισε ότι η ουσία παρουσιάζει παρόμοιες πιθανότητες κατάχρησης και παρόμοιες επιβλαβείς συνέπειες με ουσίες που περιλαμβάνονται στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971, όπως οι ουσίες JWH-018 και AM-2201. Η επιτροπή έκρινε ότι υπάρχουν επαρκή αποδεικτικά στοιχεία ότι η XLR-11 αποτελεί ή ενδέχεται να αποτελέσει αντικείμενο κατάχρησης με συνέπεια να καταστεί πρόβλημα δημόσιας υγείας και κοινωνικό πρόβλημα, γεγονός που δικαιολογεί την υπαγωγή της ουσίας σε διεθνή έλεγχο. Ως εκ τούτου, ο ΠΟΥ συνιστά την προσθήκη της XLR-11 στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (37)Η XLR-11 παρακολουθείται από το Ευρωπαϊκό Κέντρο Παρακολούθησης Ναρκωτικών και Τοξικομανίας ως νέα ψυχοτρόπος ουσία σύμφωνα με την απόφαση 2005/387/ΔΕΥ του Συμβουλίου. Η XLR-11 έχει εντοπιστεί σε δεκαεπτά κράτη μέλη της Ένωσης. Πωλείται ανοικτά στην αγορά. Έχει συνδεθεί με μικρό αριθμό σοβαρών παρενεργειών, συμπεριλαμβανομένης της ανίχνευσής της σε τουλάχιστον μία περίπτωση θανάτου, και έχει αποτελέσει αντικείμενο καταχώρισης σχετικά με τη δημόσια υγεία στο σύστημα έγκαιρης προειδοποίησης της Ένωσης.

               (38)Συνεπώς, τα κράτη μέλη της Ένωσης θα πρέπει να λάβουν θέση υπέρ της προσθήκης της ουσίας XLR-11 στο παράρτημα ΙΙ της σύμβασης των ΗΕ για τις ψυχοτρόπους ουσίες του 1971.

               (39)Σύμφωνα με το άρθρο 10 παράγραφος 4 του Πρωτοκόλλου αριθ. 36 σχετικά με τις μεταβατικές διατάξεις, το οποίο είναι προσαρτημένο στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η απόφαση-πλαίσιο 2004/757/ΔΕΥ και η απόφαση 2005/387/ΔΕΥ του Συμβουλίου έχουν παύσει να ισχύουν για το Ηνωμένο Βασίλειο από την 1η Δεκεμβρίου 2014. Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Επιτροπής από τα κράτη μέλη στο πλαίσιο της Επιτροπής Ναρκωτικών, τον Μάρτιο του 2017, όταν το όργανο αυτό κληθεί κατά την εξηκοστή σύνοδό του να λάβει αποφάσεις σχετικά με την προσθήκη ουσιών στα παραρτήματα της ενιαίας σύμβασης των Ηνωμένων Εθνών για τα ναρκωτικά του 1961, όπως τροποποιήθηκε από το πρωτόκολλο του 1972, και της σύμβασης των Ηνωμένων Εθνών για τις ψυχοτρόπους ουσίες του 1971, είναι σύμφωνη με το παράρτημα της παρούσας απόφασης.

               Η θέση εκφράζεται από τα κράτη μέλη που συμμετέχουν στην Επιτροπή Ναρκωτικών, τα οποία ενεργούν από κοινού προς το συμφέρον της Ένωσης.

               Άρθρο 2

               Η παρούσα απόφαση απευθύνεται στα κράτη μέλη σύμφωνα με τις Συνθήκες.

               Βρυξέλλες,

                     Για το Συμβούλιο

                     Ο/Η Πρόεδρος

                     (1)
                  Ηνωμένα Έθνη, σειρά Συνθηκών, τόμος 978, σ. 14152.

                     (2)
                  Ηνωμένα Έθνη, σειρά Συνθηκών, τόμος 1019, σ. 14956.

                     (3)
                  Αυστρία, Βέλγιο, Κροατία, Τσεχική Δημοκρατία, Γαλλία, Γερμανία, Ουγγαρία, Ιταλία, Κάτω Χώρες, Σλοβακία, Ισπανία, Ηνωμένο Βασίλειο.

                     (4)
                  Προφορική δήλωση στο πλαίσιο της εκ νέου συγκληθείσας 59ης συνόδου της Επιτροπής Ναρκωτικών που πραγματοποιήθηκε στις 2 Δεκεμβρίου 2016· βλέπε επίσης απόσπασμα από την έκθεση της 38ης συνεδρίασης της επιτροπής εμπειρογνωμόνων για την τοξικομανία

                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf

                  .

                     (5)
                  ΕΕ L 127 της 20.5.2005, σ. 32.

                     (6)
                  Πρόταση απόφασης του Συμβουλίου, της 31ης Αυγούστου 2016, για την υπαγωγή της νέας ψυχοτρόπου ουσίας MDMB-CHMICA σε μέτρα ελέγχου (COM(2016) 548 final).

                     (7)
                  ΕΕ L 335 της 11.11.2004, σ. 8.

                     (8)
                  Άρθρο 3 παράγραφος 7 της σύμβασης των ΗΕ του 1961· άρθρο 2 παράγραφος 7 της σύμβασης των ΗΕ του 1971.

                     (9)
                  Βλέπε απόφαση 2014/858/ΕΕ της Επιτροπής, της 1ης Δεκεμβρίου 2014, σχετικά με την κοινοποίηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας ότι επιθυμούν να προσχωρήσουν σε πράξεις της Ένωσης στον τομέα της αστυνομικής συνεργασίας και της δικαστικής συνεργασίας σε ποινικές υποθέσεις που εγκρίθηκαν πριν από την έναρξη ισχύος της Συνθήκης της Λισαβόνας και δεν αποτελούν μέρος του κεκτημένου του Σένγκεν (ΕΕ L 345 της 1.12.2014, σ. 6). Σημεία 29 και 33 του καταλόγου πράξεων της Ένωσης που εκδόθηκαν πριν από την έναρξη ισχύος της Συνθήκης της Λισαβόνας στον τομέα της αστυνομικής συνεργασίας και της δικαστικής συνεργασίας σε ποινικές υποθέσεις οι οποίες παύουν να εφαρμόζονται στο Ηνωμένο Βασίλειο από την 1η Δεκεμβρίου 2014 σύμφωνα με τη δεύτερη πρόταση του άρθρου 10 παράγραφος 4 του Πρωτοκόλλου (αριθ. 36) σχετικά με τις μεταβατικές διατάξεις (ΕΕ C 430 της 1.12.2014, σ. 17).

                     (10)
                  Ηνωμένα Έθνη, σειρά Συνθηκών, τόμος 978, σ. 14152.

                     (11)
                  Ηνωμένα Έθνη, σειρά Συνθηκών, τόμος 1019, σ. 14956.

                     (12)
                  Απόφαση-πλαίσιο 2004/757/ΔΕΥ του Συμβουλίου, της 25ης Οκτωβρίου 2004, για τη θέσπιση ελάχιστων διατάξεων σχετικά με τα στοιχεία της αντικειμενικής υπόστασης των εγκλημάτων και τις ποινές που ισχύουν στον τομέα της παράνομης διακίνησης ναρκωτικών (ΕΕ L 335 της 11.11.2004, σ. 8).

                     (13)
                  Απόφαση 2005/387/ΔΕΥ του Συμβουλίου σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών (ΕΕ L 127 της 20.5.2005, σ. 32).

                     (14)
                  ΕΕ L 127 της 20.5.2005, σ. 32.

                     (15)
                  Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπαγωγή της νέας ψυχοτρόπου ουσίας 2-[[1-(κυκλοεξυλομεθυλο)-1H-ινδολο-3-καρβονυλο]αμινο]-3,3-διμεθυλοβουτανοϊκό μεθύλιο (MDMB-CHMICA) σε μέτρα ελέγχου (COM(2016) 548 final).

    ---documentbreak---

               EUROPEAN COMMISSION
            Brussels, 6.2.2017
            COM(2017) 72 final
            ANNEX
            to the
            Proposal for a COUNCIL DECISION
            establishing the position to be adopted, on behalf of the European Union, at the sixtieth session of the Commission on Narcotic Drugs on the scheduling of substances under the United Nations Single Convention on Narcotic Drugs of 1961 as amended by the 1972 Protocol and the United Nations

               Θέση που πρέπει να ληφθεί από τα κράτη μέλη που είναι μέλη της Επιτροπής για τα Ναρκωτικά και ενεργούν από κοινού προς το συμφέρον της Ένωσης, κατά την έκτη σύνοδο της Επιτροπής για τα Ναρκωτικά, τον Μάρτιο του 2017, όσον αφορά τις αλλαγές στο πεδίο εφαρμογής του ελέγχου ουσιών:

               (1)Η U-47700 πρέπει να περιληφθεί στο Παράρτημα I της ενιαίας σύμβασης για τα ναρκωτικά του 1961, όπως τροποποιήθηκε με το πρωτόκολλο του 1972.

               (2)Η βουτυροφαιντανύλη πρέπει να περιληφθεί στο Παράρτημα I της ενιαίας σύμβασης για τα ναρκωτικά του 1961, όπως τροποποιήθηκε με το πρωτόκολλο του 1972.

               (3)Η 4-MEC (4-μεθυλεθκαθινόνη) πρέπει να  περιληφθεί στο Παράρτημα ΙΙ της Σύμβασης του 1971 για τις ψυχοτρόπους ουσίες.

               (4)Η αιθυλόνη πρέπει να  περιληφθεί στο Παράρτημα ΙΙ της Σύμβασης του 1971 για τις ψυχοτρόπους ουσίες.

               (5)Η πεντεδρόνη (α-μεθυλαμινοβαλεροφαινόνη) πρέπει να περιληφθεί στο Παράρτημα II της σύμβασης για τις ψυχοτρόπους ουσίες του 1971.

               (6)Η αιθυλοφαινιδάτη (EPH) πρέπει να περιληφθεί στο Παράρτημα II της σύμβασης για τις ψυχοτρόπους ουσίες του 1971.

               (7)Η MPA (μεθιοπροπαμίνη) πρέπει να περιληφθεί στο Παράρτημα II της σύμβασης για τις ψυχοτρόπους ουσίες του 1971.

               (8)Η MDMB-CHMICA πρέπει να  περιληφθεί στο Παράρτημα ΙΙ της Σύμβασης του 1971 για τις ψυχοτρόπους ουσίες.

               (9)Η 5F-APINACA (5F-AKB48) πρέπει να περιληφθεί στο Παράρτημα II της σύμβασης για τις ψυχοτρόπους ουσίες του 1971.

               (10)Η XLR-11 πρέπει να περιληφθεί στο Παράρτημα II της σύμβασης για τις ψυχοτρόπους ουσίες του 1971.